cyanic-selkie/wikianc huggingface dataset:
Սիդգի Ռուհուլլա
Կենսագրություն
Բեմական գործունեությունը սկսել է 1906 թվականին։ Աշակերտել է ազգային թատրոնի հիմնադիրներ Զ․ Զեյնալովին և Հ․ Արաբլինսկուն։ 1924 թվականից եղել է Ազիզբեկովի անվան թատրոնի (Բաքու) առաջնակարգ դերասաններից։ Ազգային բեմի խոշոր վարպետ Ռուհուլլան ստեղծել է բարդ կերպարներ ինչպես ադրբեջանցի, այնպես էլ ռուս, և համաշխարհային դասական դրամատուրգիայում։ Նրա արվեստին բնորոշ էր կերպարների ներքին աշխարհի խոր վերլուծությունը, մեծ զգացմուքայնությունը և արտահայտչականությունը։ Լավագույն դերերից են՝ Նադիր շահ (Ն․ Նարիմանո֊վի «Նադիր շահ»), Հաջի Կարա (Մ․ Ախունդովի «Հաջի Կարա»), Աթաքիշի (Զ․ Զաբարլիի «Սևիլ»), Կաջար (Ս․ Վուրղունի «Վագիֆ»), Աղալարով (Մամեդխանլիի «Արևելքի առավոտը», ՍՍՀՄ պետ․ մըրցանակ, 1948), Դիկոյ (Ա․ Օստրովսկու «Անտառ»), Օթելլո, Լիր արքա (Շեքսպիրի «Օթելլո», «Լիր արքա»), Ռուստամ (Շիրվանզադեի «Նամուս»)։ Հանդես է եկել նաև օպերաներում, օպերետներում, նկարահանվել կինոյում։ 1906—1907, 1954, 1957 թթ. Ռուհուլլա ելույթներ է ունեցել Երևանում։ 1913 թվականին Նախիջևանի հայ թատերասերների հետ բեմադրել է Մ․ Բելայայի «Ծաղրածուներ» (Ա․ Պարզյանի թարգմանությամբ) պիեսը։ Մտերիմ կապեր է ունեցել Հ․ Աբելյանի, Արուս և Հովսեփ Ոսկանյանների, Շիրվանզադեի և այլոց հետ։ Պարգևատրվել է Լենինի և 2 այլ շքանշաններով։
Գրականություն
Կատեգորիա:Ադրբեջանցի դերասաններ Կատեգորիա:Ադրբեջանցի թատերական ռեժիսորներ
Նաիրի Սեդրակյան
Նաիրի Սեդրակյան, հայ մաթեմատիկոս, ով ներգրավված է եղել մաթեմատիկայի հանրապետական և միջազգային օլիմպիադաներում, լինելով` Հայաստանում կազմակերպվող մաթեմատիկայի օլիմպիադաների ղեկավար , Հայաստանը մաթեմատիկայի միջազգային օլիմպիադայում ներկայացնող թիմերի մարզիչ, մաթեմատիկայի միջազգային օլիմպիադայի ժուրիի և խնդիրների ընտրման կոմիտեի անդամ , Ժաուտիկովյան միջազգային օլիմպիադայի ժուրիի անդամ , Մետրոպոլիտների միջազգայի օլիմպիադայի խնդիրների ընտրման կոմիտեի անդամ ։ Նա նաև հեղինակ է մի շարք խնդիրների, որոնք առաջադրվել են վերը նշված օլիմպիադաներում։ Սեդրակյանը հեղինակ է մաթեմատիկայի միջազգային օլիմպիադայի պատմության մեջ ամենադժվարին խնդիրներից մեկին` քսաներեքերորդ մաթեմատիկայի միջազգային օլիմպիադայի հինգերորդ խնդրին ։ Այս խնդիրը համարվում է ամենադժվարիններից մեկը, քանի որ ամենաուժեղ երկրների թիմերից (ԱՄՆ, Ռուսաստան, Չինաստան) ոչ մեկին էլ չհաջողվեց լուծել այն  ։ Ավելին` Չինաստանը ներկայացնող թիմի մասնակիցները այդ խնդրի դիմաց ստանալով 0 միավոր զբաղեցրեց վեցերորդ հորիզոնականը, զրկվելով առաջին կամ երկրորդ հորիզոնականներից։ 2014 թվականին նկարահանված բրիտանական ֆիլմում, որը կոչվում է «X+Y» կամ «Երիտասարդ, փայլուն միտքը», այս խնդիրը համարվում է ամենաբարդ խնդիրը մաթեմատիկայի միջազգային օլիմպիադայի պատմության մեջ ։ Սեդրակյանը հեղինակ է նաև չորս այնպիսի խնդիրների, որոնք ընտրվել են Ռումինիայում կայացող մաթեմատիկայի միջազգային օլիմպիադայի հարցաշարի համար։ Նրա աշակերտներից հինգին հաջողվել է վաստակել 2 արծաթե և 3 բրոնզե մեդալ Հարավային Կորեայում կայացած քառասունմեկերորդ մաթեմատիկայի միջազգային օլիմպիադայում ։ Ընդ որում աշակերտներից մեկին` Սևակ Մկրտչյանին ընդամենը մեկ միավոր էր պակասում ոսկե մեդալ ստանալու համար ։ Այնուհանդերձ, Արթուր Պողոսյանը, ով Նաիրի Սեդրակյանի առաջին աշակերտներից էր, հետագայում վաստակեց ոսկե մեդալ, որը մինչ այժմ Հայաստանի թիմի կողմից վաստակված միակ ոսկե մեդալն է։ Քանի որ բոլոր այս աշակերտները նույն դպրոցից էին, որտեղ Սեդրակյանը դասավանդում էր, Հայաստանի Հանրապետության կառավարությունը նրան շնորհեց Հայաստանի Հանրապետության լավագույն ուսուցիչ հեղինակային անունը։ Սեդրակյանը հատուկ նվեր ստացավ Հայաստանի Հանրապետության վարչապետի կողմից ։ Նրա որդին` Հայկ Սեդրակյանը ևս մաթեմատիկայի միջազգային օլիմպիադայի մեդալակիր է   :
Նաիրի Սեդրակյանի անվամբ է կոչվում իր ձևակերպած Սեդրակյանի անհավասարությունը։
Նաիրի Սեդրակյանը հեղինակ է 14 գրքի և շուրջ 70 հոդվածի տարբեր երկրներում (ԱՄՆ, Շվեյցարիա, Հարավային Կորեա, Ռուսաստան) խնդիրների լուծման և օլիմպիական մաթեմատիկայի թեմաներով ։
Վաղ կյանք և կրթություն
Նաիրի Սեդրակյանը ծնվել է Վրացական Խորհրդային Սոցիալիստական Հանրապետության Նինոծմինդա քաղաքում։ 14 տարեկանում նա լքում է Նինոծմինդան` կրթությունը Երևանում շարունակելու նպատակով։ Երևանում ընդունվում է Արտաշես Շահինյանի անվան ֆիզմաթ հատուկ դպրոց։ Կրթությունը շարունակում է Երևանի Պետական Համալսարանի մաթեմատիկայի և մեխանիկայի ֆակուլտետում, որը համարվում էր համալսարանի ամենաբարդ ֆակուլտետներից մեկը։
Աշխատանքային գործունեություն
Նաիրի Սեդրակյանի աշակերտներից քսանը մաթեմատիկայի միջազգային օլիմպիադաներում մեդալակիր են (1 ոսկե մեդալ, 4 արծաթե մեդալ, 15 բրոնզե մեդալ)։ Վերը նշված մեդալների քանակը կազմում է Հայաստանի մաթեմատիկայի միջազգային օլիմպիադայի թիմերի բերած մեդալների կեսից ավելին ։
Գեորգի Գիրս (ռազմական գործիչ)
Գեորգի Գիրս (Георгий Фёдорович Гирс, ), ռուս զինվորական, ռուսական կայսերական բանակի գնդապետ, մանկավարժ ու ռազմական պատմաբան։
Կենսագրություն
Գեորգի Գիրսը ծնվել է 1877 թվականի դեկտեմբերի 28-ին Սանկտ-Պետերբուրգում, ուղղափառ ընտանիքում։ Սովորել է Պաժեսկի կորպուսում, զինվորական ծառայության է անցել 1895 թվականի սեպտեմբերի 1-ին։ 1897 թվականին Պաժեսկի կորպուսն ավարտելուց հետո ստացել է կամեր-պաժի պոդպորուչիկի կոչում և ծառայել Պրեոբրաժենսկի գնդի լեյբ-գվարդիայում։ 1901 թվականին ստացել է պորուչիկի կոչում։ 1905 թվականին ավարտել է Ալեքսանդրովյան ռազմա-իրավաբանական ակադեմիան և նույն տարում ստացել շտաբս-կապիտանի կոչում։ Այնուհետև 1906 թվականին ավարտել է սպաների պատրաստման դասընթացները, կադետական կորպուսներում դաստիարակչական գործունեություն իրականացնելու նպատակով։ 1907 թվականին Պրեոբրաժենսկի գնդից տեղափոխվել է Պաժեսկի Նորին Կայսերական Մեծության կորպուս, որպես սպա-դաստիարակ, կոչումը բարձրացնելով կապիտանի աստիճանի։ 1914 թվականի հունիսի 19-ից եղել է Պաժեսկի կորպուսի դասարանների տեսուչի օգնական, 1910 թվականից` փոխգնդապետ, 1914 թվականից` գնդապետ։ 1914 թվականի հունիսի 20-ից Գեորգի Գիրսը եղել է Ֆինլանդական գեներալ-նահանգապետի գրասենյակի բաժնի վարիչ։ Մասնակցել է Առաջին համաշխարհային պատերազմին։ Մինչև 1916 թվականի ապրիլի 23-ը ծառայել է 425-րդ հետևակային Կարգոպոլյան գնդում, որից հետո փոխադրվել է 10-րդ Թուրքեստանյան հրաձգային գունդ, այնուհետև նշանակվել է 9-րդ Թուրքեստանյան հրաձգային գնդի հրամանատար, 1917 թվականի սեպտեմբերի 15-ից` 3-րդ Մոսկովյան կադետական կորպուսի տնօրեն։
Հոկտեմբերյան հեղափոխությունից հետո Պաժեսկի կորպուսը փակվել է։ Գիրսը որոշ ժամանակ բնակվել է մոր մոտ` Սերգիև Պասադում ։ 1918 թվականից Գեորգի ֆեոդրովիչը ծառայել է Բանվորա-գյուղացիական Կարմիր բանակում։ Եղել է Ռազմա-մանկավարժական ակադեմիայի պետ և «Ռազմա-մանկավարժական ամսագրի» գլխավոր խմբագիրը, ինչպես նաև «Ռազմական միտք և հեղափոխություն»ամսագրի խմբագրական հանձնաժողովի անդամ, դասավանդել Ռազմա-մանկավարժական ինստիտուտում։ 1930-ական թվականներին գործուղվել է Պերմի մարզ, որտեղ Բերեզնիկի ավանում (ներկայումս` քաղաք) 1942 թվականի դեկտեմբերի 4-ին ձերբակալվել է ՆԳԺԿ-ի օրգանների կողմից։ Գործը կարճվել է, և 1943 թվականի մարտի 13-ին Գեորգի Գիրսն ազատ է արձակվել ։ Մահվան ճշգրիտ ժամկետը և վայրն անհայտ է։ ԽՍՀՄ Պետական պահոցի անձնական արխիվներում առկա են Գեորգի Գիրսին վերաբերվող փաստաթղթեր ։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Գագվա (գետ)
Գագվա, գետ Վրաստանում Կուրի ավազանում, հոսում է Ախալցխայի շրջանով, համանուն գյուղի մոտով։ Նշանակված է Կովկասի 5-վերստանոց քարտեզում ։
Ծանոթագրություններ
Կատեգորիա:Վրաստանի գետեր Կատեգորիա:Ախալցխայի շրջան Կատեգորիա:Կուրի ավազանի գետեր
Սեն Ռեմեզ
Սեն Ռեմեզ (Saint-Remèze), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 845 մարդ, բնակչության խտությունը` 19.79 մարդ/կմ²։ Բնակավայրը զբաղեցնում է 42.69 կմ² տարածք։
Աշխարհագրություն
Գտնվում է Փարիզ քաղաքից 530 կմ հարավ, Լիոն քաղաքից` 155 կմ հարավ, Պրիվա քաղաքից` 39 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 532 աշխատունակ (15-64 տարեկան) բնակիչ, որոնցից ակտիվ էին 376-ը, իսկ ոչ ակտիվները` 156։ Ակտիվության ցուցանիշը կազմում է 70,7 %։ 376 աշխատունակ մարդկանցից աշխատել է 324 անձ (171 տղամարդ և 153 կին)։ Գործազուրկ են եղել 52 անձ (18 տղամարդ և 34 կին)։ 156 անաշխատունակներից 35-ը եղել են աշակերտներ կամ ուսանողներ, 73-ը` թոշակառուներ, իսկ 48-ը չեն աշխատել տարբեր պատճառներով ։
Նրբենի
Նրբենի (Pia mater, բառացի՝ «նուրբ մայր»), ուղեղային թաղանթներից ամենախորը տեղակայվածը, անմիջապես հպված է ուղեղին։ Այն ոստայնենու և կարծրենու հետ միասին բոլոր կողմերից ծածկում է գլխուղեղը և ողնուղեղը։ Այն, անմիջապես հպված լինելով ուղեղի արտաքին մակերեսին, մտնում է բոլոր ճեղքերը և ակոսները։ Կազմված է փուխր շարակցական հյուսվածք ից, որի հաստության մեջ տեղակայված են ուղեղը սնուցող արյունատար անոթներ ը։
Նրբենին միայն կաթնասունների մոտ է լրիվ ձևավորված։ Այլ քառոտանիների մոտ առկա է կարծր թաղանթ և ներքին փափուկ թաղանթ․ վերջինս էվոլյուցիայի ընթացքում կաթնասունների մոտ բաժանվել է ոստայնենու և նրբենու ։
Տես նաև
Կատեգորիա:Գլխուղեղ
Օլգա Բուդինա
Օլգա Ալեքսանդրովնա Բուդինա (Ольга Александровна Будина, ), կինոյի և թատրոնի ռուս դերասանուհի, ռոմանսների կատարող, Ռուսաստանի Դաշնության պետական մրցանակի դափնեկիր (2001) ։
Կենսագրություն
Օլգա Բուդինան ծնվել է 1975 թվականի փետրվարի 22-ին Մոսկվայի մարզի Օդինցովո քաղաքում։
Սովորել է հումանիտար լիցեյում՝ պատմագրական դասարանում. սովորելու տարիներին ակտիվորեն զբաղվել է հասարակական աշխատանքով։ Զուգահեռաբար սովորել է երաժշտական դպրոցում՝ ակորդեոնի դասարանում, նվագել է դաշնամուր ։ Օլգա Բուդինային բազմիցս հանձնարարվել է դպրոցական միջոցառումների կազմակերպումն ու ներկայացումների բեմադրություններ ։ Լիցեյում կազկամերպել է թատրոն, որտեղ բեմադրել է «Արքայադուստրը սիսեռահատիկի վրա» մյուզիքլը։ Կարել է հագուստ։ Եղել է դպրոցական երգչախմբի ու նվագախմբի մեներգչուհի։ Դպրոցական դիսկոտեկներում ելույթ է ունեցել սիրողական վոկալ-գործիքային անսամբլի կազմում՝ հանդես գալով որպես մեներգչուհի ։
Իններորդ դասարանն ավարտելուց հետո փորձել է ընդունվել Գնեսինների անվան պետական երաժշտական ուսումնարան, սակայն չի կարողացել և վերադարձել է դպրոց՝ ավարտելու միջնակարգ կրթությունը ։
Բարձր դասարաններում սովորելուն զուգահեռ Օլգա Բուդինան սովորել է Մոսկվայի պետական համալսարանին կից Պատանի բանասերների դպրոցում, որն ավարտելիս ստացել է երրորդ կատեգորիայի էքսկուրսավարի որակավորում և էքսկուրսիաներ է անցկացրել պուշկինյան Զախարովո գյուղում, որ տեղակայված է Օդինցովո քաղաքից ոչ հեռու։ Իր ուժերն է փորձել որպես ուսուցիչ ։
Դպրոցն ավարտելուց մեկ տարի անց Օլգան Բուդինան որոշում է նորից դիմել Գնեսինների անվան պետական երաժշտական ուսումնարան, սակայն փաստաթղթերը հանձնելու ժամանակ նա փոխում է իր որոշումն ու դիմում Շուկինի անվան թատերական բարձրագույն ուսումնարան։ Ընդունելության քննության ժամանակ ստանալով ամենաբարձր միավորը՝ Օլգա Բուդինան ընդունվում է թատերական ինստիտուտ։ Քննական հանձնաժողովի ղեկավարն էր Վլադիմիր Էտուշը։
Երկրորդ կուրսում սովորելու տարիներին Օլգա Բուդինան «Մոսֆիլմի» կողմից հրավեր է ստացել նկարահանվելու «Խաղում ենք «Փոքրիկ իշխանը» («Играем „Маленького принца“») կարճամետրաժ ֆիլմում, սակայն այդ կինոնկարն այդպես էլ էկրան չի բարձրացել։
Զբաղված լինելով «Ռոմանովներ։ Թագակիր ընտանիքը» («Романовы. Венценосная семья») ֆիլմի նկարահանման աշխատանքներով՝ Օլգա Բուդինան չկարողացավ մասնակցել Մոսկվայի թատրոնների լսումներին և Շուկինի ուսումնարանն ավարտելուց հետո՝ 1997 թվականին, չկարողացավ ընդունվել դրանցից ոչ մեկը։ Էպիզոդիկ դերեր է կատարել ֆիլմերում, նկարահանվել է հեռուստասերիալներում՝ «Հասարակ ճշմարտություններ» («Простые истины»), «Դ.Դ.Դ. Դետեկտիվ Դուբրովսկու գործը» («Д.Д.Д. Досье детектива Дубровского»), «Չեկ», «Մահվան դիրեկտորիա», «Не послать ли нам… гонца?» և այլն, ինչպես նաև մասնակցել է «Бис» հումորային հեռուստահաղորդմանը։
2000 թվականին Օլգա Բուդինան նկարահանվեց Ալեքսանդր Միտտայի «Սահման։ Տայգայական սիրավեպ» («Граница. Таёжный роман») ֆիլմում, որը նրան մեծ ճանաչում բերեց Ռուսաստանում։ Ֆիլմի պրեմիերան կայացել է նույն թվականին՝ XXII Մոսկովյան կինոփառատոնի շրջանակներում, իսկ 2002 թվականին ֆիլմն արժանացել է Ռուսաստանի Դաշնության պետական մրցանակի ։ Այդ հաջողությունից հետո Օլգա Բուդինան հրավիրվել է նկարահանվելու բազմաթիվ նոր ֆիլմերում։ Դրանցից են Ֆեոդոր Դոստոևսկու «Ապուշը» վեպի էկրանավորումը (2003), որում նկարահանվել է ռուս ամենահայտնի դերասանների մի խումբ, «Բայազետ» (2003) ֆիլմը ըստ Վալենտին Պիկուլի վեպի, ինչպես նաև «Մոսկովյան սագա» (2004) բազմասերիանոց ֆիլմը, որ նկարահանվել է Վասիլի Ակսյոնովի ստեղծագործության հիման վրա։
2012 թվականի սեպտեմբերի 24-ից մինչև 2014 թվականի օգոստոսի 29-ը Օլգա Բուդինան վարել է «Ռոսիա-1» հեռուստաալիքի «Ամենագլխավորի մասին» («О самом главном») հաղորդումը ։
2007 թվականին լույս է տեսել «Օլգա Բուդինայի օրագիրը։ Խոսող հղիություն» («Дневник Ольги Будиной. Говорящая беременность») գիրքը ։
Բարեգործություն
Օլգա Բուդինան տարիներ շարունակ հովանավորում է Յարոսլավլի մարզի Ուգլիչսկի շրջանի Ուգլիչ քաղաքի մանկատունը, իսկ 2011 թվականին դերասանուհու բարեգործական հիմնադրամը երկու միլիոն դոլար է հատկացրել շենքի վերանորոգման համար, սակայն արդյունքում պարզվել է, որ գումարը չի ծառայել իր նպատակին ։ 2012 թվականի դեկտեմբերի 27-ին «Ռոսիա-1» հեռուստաալիքի «Ուղիղ եթեր» հաղորդման ժամանակ Օլգա Բուդինան ելույթ է ունեցել այդ կազմակերպությունում տիրող ահավոր պայմանների ու կաշառակերության մասին ։ Այդ դեպքն արժանացել է ՌԴ Քննչական կոմիտեի ուշադրությանը , և հաջորդ տարվա հունվարին մանկատան տնօրինության դեմ հարուցվել է քրեական գործ ։ Չնայած դրան՝ փետրվարի 1-ին դատախազությունը, որ ստուգում էր անցկացրել, հերքեց դերասանուհու խոսքերը ։ Նույն թվականի մայիսի 30-ին գործը հանձնվել է դատարան ։
Անձնական կյանք
2004 թվականին Օլգա Բուդինան ամուսնացել է գործարար Ալեքսանդր Նաումովի հետ, ով տարիքով բավական մեծ էր դերասանուհուց։ 2006 թվականին նրանք ամուսնալուծվել են ։ Օլգա Բուդինան միայնակ է մեծացնում որդուն՝ Նաումին (ծնվել է 2004 թվականին)։
Արտաքին հղումներ
Կատեգորիա:Ռուս դերասանուհիներ Կատեգորիա:ՌԴ պետական մրցանակի դափնեկիրներ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Ռուս կինոդերասանուհիներ Կատեգորիա:Ռուս հեռուստատեսային դերասանուհիներ
Ումայտա (Ամազոնաս)
Աշխահրագրություն
Կլիման տարածքում հասարակածային է։
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր Կատեգորիա:1890 թվականին հիմնադրված բնակավայրեր
Իպոլիտո Իրիգոյեն
Առաջին նախագահական ժամկետ (1916-1922)
Իպոլիտո Իրիգոյենի ղեկավարության ներքո Արգենտինան չի միջամտել Առաջին համաշխարհային պատերազմին և իր արտահանման հիման վրա հարստացել է գյուղատնտեսության արտադրանքի առևտրով։ Չնայած պատերազմող երկրների հետ մի շարք միջադեպերի, նրա կառավարությունը կարողացել է պաշտպանել Արգենտինայի ազգային ինքնիշխանությունը։ Իրիգոյենը դատապարտել է Առաջին համաշխարհային պատերազմը և Վերսալյան համակարգը, թեև ենթարկվել է ներքին պրոբիտանական ուժերի հարձակումներին։ Միևնույն ժամանակ, դա նրան բերել է արգենտինական ազգի ժողովրդականությունը։ Աջակցելով Ազգերի լիգայի ստեղծման գաղափարին՝ իր ապագա անդամների հետ հանդես է եկել թվաքանակի առավելագույն ընդլայնման օգտին, ինչը պետք է օգներ խուսափել երկրների միջև աճող հակասություններից և առավելություններից զրկել ամենահարուստ պետություններին։ Մարսելո Տորքուատո Դե Ալվեարը և Ռոմուլո Նաոնն Իրիգոյեին անվանում էին հերմանոֆիլ։ Նրանց հետևել են ԱՄՆ կառավարությունը, որը շահագրգռված էր ամերիկյան մայրցամաքում Արգենտինայի դիրքերի թուլացմամբ։ Իրիգոյենի կենսագիրը գրել է, որ «երկրի պատմության մեջ ոչ մի մարդ այդքան սիրելի և միևնույն ժամանակ այնքան ատելի չի եղել, ինչպես նախագահ Իրիգոյենը»։ Սակայն ազգը հանուն համազգային շահերի միավորելու ունակությունը առիթ է տվել որոշ հետազոտողների նրան անվանել «արգենտինական Գանդի»։
Նրա օրոք մեծ ուշադրություն է դարձվել կրթության և սոցիալական ապահովության զարգացմանը։ Մասնավորապես, հայտնվել է աշխատանքային օրենսդրություն, աճել է դպրոցների և համալսարանների թիվը, կրճատվել է անգրագետների թիվը։ Աշխատանքային դասի թվային ավելացումը հանգեցրել է գործադուլային շարժման ակտիվացմանը, այդ թվում՝ երկաթուղում։ Իրիգոյենի կառավարությունն ի սկզբանե մտադիր էր երկխոսություն սկսել գործադուլ անողների հետ, սակայն Մեծ Բրիտանիայի ճնշման տակ, որը տիրապետել էր Արգենտինայի բոլոր երկաթուղիների կեսին, երկաթուղային տրանսպորտում ցանկացած գործադուլ արգելված էր։ 1919 թվականի հունվարի 10-ին համընդհանուր աշխատանքային գործադուլ Է անցկացվել, 1920-1921 թվականներին՝ մի շարք խոշոր գործադուլ գյուղացիների շրջանում, որոնցից մի քանիսը դաժանորեն ճնշվել են (օրինակ՝ 1921 թվականին Պատագոնիայում բատրակների ապստամբությունը) ։
1919 թվականի հունվարին մահացել է Արգենտինայում մեքսիկացի դեսպան Ամադո Ներվոն։ Նրա մարմինը հայրենիք է ուղարկվել «Նուեվե դե Խուլիո» հածանավով։ Մեքսիկայի ճանապարհին նավը մտել է Դոմինիկյան Հանրապետության նավահանգիստ, որը բռնազավթվել է 1916 թվականին Միացյալ Նահանգների զորքերի կողմից։ Հածանավապետը, չիմանալով, թե որ դրոշի (ամերիկյան կամ դոմինիկյան) պատվին է նրան ողջույնի համազարկ տվել, հարցում է ուղարկել Բուենոս Այրես։ Հեռագրով Իրիգոյենը պատասխանել է. «Մտեք նավահանգիստ և ողջունեք Դոմինիկյան Հանրապետության ազգային դրոշը»։ Սա զայրույթ է առաջացրել Միացյալ Նահանգներում։
Երկորդ նախագահական ժամկետ (1928-1930)
1922 թվականին Իրիգոյեն, որն իրավունք չուներ առաջադրվելու երկրորդ ժամկետով, փոխարինել է նրա կուսակից Մարսելո Տորքուատո դե Ալվեարին, որը, սակայն, ներկայացնում էր մեկ այլ՝ աջ կուսակցական խմբակցություն։ 1928 թվականին՝ դե Ալվեարի ժամկետի ավարտից հետո, Իրիգոյենը կրկին ընտրվել է նախագահ։ Իրիգոյենի նախընտրական գլխավոր կարգախոսներից մեկը նավթի ազգայնացումն էր, որը, սակայն, չի հաջողվել իրականացնել։ Չնայած կառավարման առաջին ժամկետի ընթացքում որոշ տնտեսական հաջողություններին, Իրիգոյենը չի կարողացել հաղթահարել համաշխարհային տնտեսական ճգնաժամի հետևանքները, և 1930 թվականի սեպտեմբերի 6-ին նա իշխանությունից հեռացվել է գեներալներ Խոսե Ֆելիքս Ուրիբուրի և Ագուստին Պեդրո Խուստոյի ղեկավարությամբ։ Հատկանշական է, որ հեղաշրջումն իրականացվել է ընդամենը 1,5 հազար զինվորների ուժերով, որոնք գրավել են մայրաքաղաքն ու հասել նախագահի ու կառավարության հրաժարականին։ Ապստամբներից մեկը Խուան Դոմինգո Պերոնն էր՝ Արգենտինայի ապագա նախագահը։ Հեղաշրջումից հետո Իրիգոյենն ուղարկվել է Մարտին Գարսիա կղզի։ 1932 թվականի փետրվարին ազատ արձակվելուց հետո Իրիգոյենը տնային կալանք է ացկացրել Բուենոս Այրեսում։
Գրականություն
Կատեգորիա:Արգենտինայի նախագահներ Կատեգորիա:Արգենտինայի քաղաքական գործիչներ Կատեգորիա:Բուենոս Այրեսի համալսարանի շրջանավարտներ Կատեգորիա:Արգենտինացի հասարակական գործիչներ
Շոն Հեյս
Շոն Պատրիկ Հեյս (Sean Patrick Hayes ), ամերիկացի դերասան, կոմիկ, երգիչ և պրոդյուսեր։ Նրան առավել մեծ ճանաչում է բերել «Ուիլ և Գրեյս» սիթքոմում խաղացած Ջեք Մակֆարլենդի դերը։ Իր դերի համար նա շահել է «Էմմի» մրցանակ, չորս ԱՄՆ կինոդերասանների գիլդիա մրցանակ, ինչպես նաև ստացել է «Ոսկե գլոբուս»-ի վեց մրցանակ։
Հեյսը նաև հայտնի է «Բիլլի հոլիվուդյան համբույրը» (1998 թվական), «Ժամադրություն աստղի հետ» (2004 թվական), «Դեռ չի խաղացել արկղում» (2007 թվական) և «Բլյուզմենները» (2008 թվական) ֆիմերում խաղացած դերերով և թատերաբեմում աշխատանքով։ Նա «Խոսատանալ, խոստանալ» բեմադրությունում խաղացած դերով առաջադրվել է «Թոնի» մրցանակի՝ մյուզիքլում լավագույն տղամարդու դերի համար։
Կենսագրություն
Հեյսը ծնվել է Իլինյոսում՝ իռլանդական ծագում ունեցող Մերի և Ռոնալդ Հեյսերի ընտանիքում ։ Նա դաստիարակվել է հռոմեական կաթոլիկ եկեղեցու ավանդույթներով ։ Ավարտելով Գլեն Էլենի (Իլինյոս նահանգ) Glenbard West High School -ը՝ Հեյսը ընդունվել է Իլինյոս նահանգի համալսարան ։
1995 թվականին տեղափոխվել է Լոս Անջելես, որտեղ սկզբից աշխատել է որպես կոմիկ։ Մեկ տարի անց նա դեր է ստացել «Մետաքսե ցանցեր» սերիալի առաջին էպիզոդում ։
1988 թվականին Հեյսը ստացել է «Բիլիի հոլիվուդյան համբույրը» ֆիլմում գլխավոր դեր, ինչպես նաև «Ուիլ և Գրեյս» սիթքոմում սկսել է կատարել Ջեք Մակֆարլենդի դերը։ Այս սերիալը սկսնակ դերասանին բերել է մեծ համբավ և բազմաթիվ մասնագիտական մրցանականեր, այդ թվում՝ նաև «Էմմի» մրցանակ ։
Այնուհետև Հեյսը ստացել է ավելի շատ դերեր․ Ջերի Լյուիս՝ «Մարտին և Լյուիս» հեռուստաֆիլմում (2002 թվական), Ուեյն՝ «Էյպրիլի տոները» (2003 թվական) և Ռիչարդ Լևին՝ «Ժամադրություն աստղի հետ» (2004 թվական) ֆիլմում, ինչպես նաև երկրորդ պլանի դեր «Առայժմ չի խաղացել արկղում» ֆիլմում, որտեղ Ջեք Նիկոլսոնը և Մորգան Ֆրիմանը դարձել են նրա նկարահանումների խաղընկերները։
2010 թվականի ապրիլին կայացել է Շոն Հեյսի առաջնաելույթը Բրոդվեյում՝ «Խոստանալ, խոստանալ» մյուզիքլում՝ Քրիստին Չենովետի հետ միասին։ Այդ դերի համար դերասանն առաջադրվել է «Թոնի» թատերական մրցանակի։ Նա նաև առաջատար է եղել 2010 թվականի հունիսի 13-ի CBS «Թոնի» մրցանակաբաշխությանը ։
2017 թվականին Շոն «Էմոջի ֆիլմ»-ում հնչյունավորել է Սթիվենի կերպարը։
Անձնական կյանք
Հեյսը տարիներ շարունակ հրաժարվել է քննարկել իր սեռական կողմնորոշումը, սակայն 2010 թվականին պատմել է իր համասեռականության մասին ։ 2014 թվականի նոյեմբերին 8 տարվա հարաբերություններից հետո նա ամուսնացել է իր գործընկեր, կոմպոզիտոր Սքոթ Այսենոգլի հետ ։
Արտաքին հղումներ
Կատեգորիա:Հունիսի 26 ծնունդներ Կատեգորիա:1970 ծնունդներ Կատեգորիա:Ամերիկացի դերասաններ Կատեգորիա:21-րդ դարի երգիչներ Կատեգորիա:Ամերիկացի երգիչներ Կատեգորիա:Ամերիկացիներ իռլանդական ծագմամբ Կատեգորիա:«Էմմի» մրցանակի դափնեկիրներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի պրոդյուսերներ Կատեգորիա:Ամերիկացի կոմպոզիտորներ Կատեգորիա:Ամերիկացի կինոպրոդյուսերներ Կատեգորիա:«Ոսկե գլոբուս» մրցանակի դափնեկիրներ
Kart racing
Kart racing խաղեր
Kart racing խաղերը, որը հայտնի է նաև, որպես cart racing խաղեր կամ go-kart racing խաղեր, մրցույթային վիդեո֊խաղերի ենթաժանր է։Kart racing խաղերը հեշտացնում են ղեկավարելու մեխանիկաները, մինչդեռ պարունակում են յուրահատուկ և անսովոր ուղիների դիզայն, խոչընդոտներ և ավտոմոբիլային մարտական գործողություններ:Չնայած այս ժանրը առաջացել է 1970֊1980 ական թվականներին, 1992 թվականի Սուպեր Մարիո kart֊ը դիտվում է այս ժանրի պիոները, և Մարիո kart սերիաները համարվում են այս արտոնության սկիզբ։Հայտնի արտոնությունները նույնպես սկսեցին ստեղծել այդ տեսակի խաղեր, որոնք պարունակում են իրենց թալիսմաները։
Մեխանիկա և հատկություններ
Kart racing խաղերը հայտնի են իրենց պարզեցված ղեկավարելու մեխանիկաներով, մինչդեռ ավելացնում է խոչընդոտներ, յուրահատուկ ուղիների դիզայն և տարբեր գործողության էլեմենտներ ։ Այս ժանրը հայտնի է նաև իր բազմազան հերոսներով,որոնք հայտնի են պլատֆորմային խաղերից կամ հեռուսատացույցով ցույցադրվող մուլտֆիլմներից, որպես ավտոմեքենայի վարորդ՝անսովոր ավտոմեքենայի դիզայներով ։ Այս ժանրի խաղերում խաղացողին իրավունք է տրվում նետել ռումբեր այլ խաղացողների վրա, հավաքել առարկաներ առավելություն ստանալու համար,կամ կատարել յուրահատուկ տեխնիկաներ արագություն ստանալու համար ։
Պատմություն
Սուպեր Մարիո Kart-ը համարվում է kart ժանրի առաջին խաղը, իրականացնելով մարտական գործողությունները մրցույթների մեջ ։ Այն ավելի դանդաղ էր, քան մյուս մրցույթները, այդ ժամանակվա համակարգի սահմանափակումների պատճառով։Այդ խաղ֊մշակողներին հուշեց ստեղծել kart խաղերի թեման։ Այդ ժամանակից աշխարհ լույս են տեսել 50 kart խաղեր ։
Նարնջագույն գիրք
Նարնջագույն գիրք (Դիվանագիտական փաստաթղթերի ժողովածու։ Բարենորոգումները Հայաստանում. 1912 թվականի նոյեմբերի 26 - 1914 թվականի մայիսի 10, ռուս.` Сборник дипломатических документов. Реформы в Армении. 26 ноября 1912 года10 мая 1914 года. Петроград, 1915), Հայկական հարցի նախապատերազմյան շրջանի պատմությանը նվիրված Ռուսաստանի արտաքին գործերի նախարարության հրատարակած փաստաթղթերի ժողովածու։ Պարունակում է 159 փաստաթուղթ Կ. Պոլսի ոուսական դեսպանատան և ԱԳՆ նամակագրություններ ու հեռագրեր, հայկական բարենորոգումների հարցի շուրջ Ռուսաստանի ԱԳՆ և Կ. Պոլսի ու եվրոպական մայրաքաղաքների ռուսական դեսպանների փոխանակած հուշագրեր և այլ փաստաթըղթեր, Կ. Պոլսի հայ քաղաքական շրջանների, պատրիարքարանի ու Ամենայն հայոց կաթողիկոսության, ինչպես նաև թուրքական կառավարության հետ ռուս, դիվանա գետների առնչությունների ու բանակցությունների վերաբերյալ զեկուցագրեր, հայկական բարենորոգումների ծրագրի նախագծեր և այլն։ Ունի ընդարձակ հավելված, ուր տեղ են գտել թուրքական կառավարության շրջաբերականները եվրոպական երկրների իրենց դեսպաններին, ընդհանուր տեսուչների համար նախատեսված հրահանգները, Կ. Պոլսի դեսպանաժողովի (1913 թ. հուլիս) նիստերի սղագրությունը (ֆրանս.), ինչպես նաև Օսմանյան կայսրության 6 հայկական վիլայեթների (Արևմտյան Հայաստանի) ազգագրական կազմի վերաբերյալ վիճակագրական տվյալները։
Այս ժողովածուի հիման վրա Ռուսաստանի դիվանագիտական արխիվը լույս ընծայեց «Հայաստանի ապագա կառուցվածքը» (Будущее устройство Армении. Третья оранжевая книга. П., 1915) գիրքը, որը, հրատարակիչների ասելով, Թուրքիայում հայկական հարցի վերջին փուլի «ամենալիակատար ու ճշմարտացի» պատմությունն է։ «Ռուսական դիվանագիտության ջանքերով, որը ամուր աջակցություն գտավ Եռյակ համաձայնության տերությունների կողմից, ձեռք բերվեցին այնպիսի արդյունքներ, որոնք համարձակ կարելի է ամփոփել որպես Հայաստանի ապագա ինքնավարության հիմքեր։ Սակայն բռնկած պատերազմը Թուրքիայի հետ, ցավոք, իհարկե, կուշացնի այդ դրության լիովին իրականացումը, բայց չի խափանի այն...» ։
Այս գրքում արխիվային փաստաթղթերը դասակարգված և մեկնաբանված են հետևյալ հիմնական խորագրերի տակ՝ «Տերությունների վերաբերմունքը Հայաստանին», «Հայաստանի ռուսական կազմակերպումը», «Թուրքական չարչիությունը», «Հայաստանի նոր պետական կարգը»։
Ծանոթագրություններ
Կատեգորիա:Հայոց ցեղասպանությանն առնչվող փաստաթղթեր
Միհրան էֆենդի (դեղագործ)
Միհրան Էֆենդի, հայ բժիշկ։
Դեղագործական կրթություն է ունեցել։ 1912 թ. օսմանյան բանակի կապիտանի աստիճանով մասնակցել է Բալ­կա­նյան պա­տե­րազ­մին և Ռումելիի Մա­նաս­թըր քաղաքի Քոզանա հիվանդանոցում զինվորական դեղագործ ծառայել։ Ծառայության ընթացքում վարակվել և հիվանդացել է ժանտախտով։ Մահացել է 1912 թվականի հոկտեմբերի 7-ին, Մանասթըրում, ժանտախտից։
Աղբյուրներ
Կատեգորիա:Հայ բժիշկներ Կատեգորիա:1912 մահեր Կատեգորիա:Ժանտախտից մահացածներ
Օփիոիդային գերդոզավորում
Օփիոիդային գերդոզավորում, թունավորում ափիոնանման նյութերի (օփիոիդներ) հավելյալ քանակներով ։ Ափիոնանման նյութերից են մորֆինը, հերոինը, ֆենտանիլը, տրամադոլը և մեթադոնը ։ Թունավորման ախտանիշներից են շնչառության ընկճումը, փոքր բբերը և անգիտակից վիճակը ։ Ախտանիշների առաջացման սկիզբը կախված է օփիոիդների ընդունման ուղուց ։ Մահ չառաջանալու դեպքում հնարավոր դիտվող բարդություններից են ռաբդոմիոլիզը, թոքերի այտուցը, կոմպարտմենտ համախտանիշը և գլխուղեղի մնայուն վնասումը ։
Ափիոնանման նյութերով Գերդոզավորման առաջացման ռիսկի գործոններից են օփիոիդային կախվածությունը, օփիոիդների ներարկման ձևով օգտագործումը, բարձր դոզաներով օգտագործումը, հոգեկան խանգարման առկայությունը, զուգահեռ օգտագործումը ալկոհոլի, բենզոդիազեպինների կամ կոկոաինի հետ միասին ։ Օփիոիդները օգտագործվում են քրոնիկ, սաստիկ ցավը բուժելու համար՝ դեղատոմսի պարտադիր առկայությամբ ։ Գերդոզավորման ախտորոշումը գլխավորապես հիմնվում է ախտանիշների վրա ։
Առաջնայնորեն կարևոր է շնչառության և թթվածնամատակարարման ապահովումը ։ Այնուհետև տրվում է նալոքսոն՝ օփիոիդային ազդեցությունը վերացնելու համար ։ Նալոքսոնի օգտագործման թե՛ ներքթային, թե՛ միջմկանային ուղիները հավասար չափով արդյունավետ են ։ Բացասական ելքի ռիսկը ցածր է կարճ ժամանակամիջոցի համար, սակայն հիվանդանոց դիմել հրաժարվողների շրջանում դիտվում է հակարակ պատկեր ։ Գերդոզավորումից առաջացող մահվան կանխարգելմանն ուղղված միջոցներ են նալոքսոնի հասանելիության բարձրացումը և օփիոիդային կախվածության բուժումը ։
Օփիոիդների օգտագործումով պայմանավորված խանգարումները հանգեցրել են 122,000 մահվան 2015 թ․-ին ողջ աշխարհում, մինչդեռ 1999թ․-ի տվյալներով գրանցվել է 18,000 մահ ։ ԱՄՆ-ում ավելի քան 49,000 մահվան դեպք կապված է եղել օպիոիդների օգտագործման հետ՝ 2017թ․-ի տվյալներով ։ Որոնցից 20,000-ը պայմանավորված են եղել դեղատոմսով նշանակված օփիոիդներով գերդոզավորմամբ, իսկ 16,000 դեպքերում առկա է եղել հերոինի օգտագործում ։ 2017թ․-ի տվյալներով ԱՄՆ-ում օփիոիդային գերդոզավորումից առաջացած մահվան դեպքերը կազմել են մնացած բոլոր դեղամիջոցներով գերդոզավորումից մահվան դեպքերի 65%-ը ։ 1990-ականներին օփիոիդային համաճարակը մասամբ պայմանավորված էր դեղագործական ըներությունների այն հավաստիացմամբ, որ օփիոիդների դեղատոմսով կիրառումը անվտանգ է ։
Ախտանշաններ
Օփիոիդներով գերդոզավորմումը հանգեցնում է շնչառության կանգի (շնչառության ճնշում)՝ օպիոիդների՝ գլխուղողում շնչառությունը կարգավորող հատվածների վրա ճնշող ազդեցություն թողնելու շնորհիվ ։ Օփիոիդային գերդոզավորման ախտանշանները կարող են ներկայացվել, որպես «օփիոիդային գերդոզավորման եռյակ»՝ գիտակցության նվազած մակարդակ, թիրախաձև բբեր և շնչառության ընկճում։ Այլ նշաններից են ցնցումները և մկանային սպազմը։ Երբեմն օպիոիդային գերդոզավորմամբ մարդիկ գտնվում են գիտակցության այնպիսի նվազման պայմաններում, որ չեն արթնանում իրենց անունը բղավելիս կամ թափահարելու դեպքում։
Շնչառական կենտրոնի ճնշման հետևանքով առաջացած երկարատև հիպօքսիան կարող է վնասել գլխուղեղն ու ողնուղեղը, ինչը կարող է հանգեցնել քայլելու ունականության կամ այլ գործառույթների սահմանափակման, թեկուզ անգամ նալոքսոնի օգտագործման դեպքում։ Ալկոհոլը նույնպես ընկճում է շնչառությունը և օփիոիդների հետ միասին օգտագործումը բարձրացնում է շնչառական կենտրոնի ճնշման և մահվան ռիսկը ։
Մանկահասակ երեխաների մոտ գերդոզավորումը կարող է անմիջապես չդրսևորվել։ Դա ներծծման, տարաբաշխման և նյութափոխանակության յուրահատկությունների հետևանք է ։
Պատճառ
Ափիոնանման նյութերով գերդոզավորման ռիսկի գործոններից են օփիոիդային կախվածությունը, օփիոիդների ներարկման ձևով օգտագործումը, բարձր դոզաներով օգտագործումը, հոգեկան խանգարման առկայությունը, զուգահեռ օգտագործումը ալկոհոլի, բենզոդիազեպինների կամ կոկոաինի հետ միասին ։ Օփիոիդները դեղատոմսով օգտագործվում են քրոնիկ ցավը բուժելու համար ։ Մանկահասակ երեխաների շրջանում գերդոզավորում դիտվում է, երբ պատահաբար բերանն են տանում ընտանիքի այլ անդամների կողմից օգտագործվող օփիոիդները ։ Կոդեին օգտագործող կերակրող մայրերի երեխաների մոտ առաջանում է գերդոզավորում՝ կաթով դրա անցման հետևանքով ։ Հետևաբար խորհուրդ չի տրվում կոդեինի օգտագործում կրծքով կերակրման ընթացքում ։
Համակցված օգտագործում
Օփիոիդային գերդոզավորումը հաճախ ասոցացվում է բենզոդիազեպինների կամ ալկոհոլի օգտագործման հետ ։ Այլ ԿՆՀ ճնշող դեղամիջոցները, միոռելաքսանտները, ցավազրկողները, հակացնցումայինները, տագնապամարիչները, հոգեհակ և հակաէպիլեպտիկ դեղամիջոցները և բոլոր այն միջոցները, որոնք կենտրոնական նյարդային համակարգի վրա թողնում են հանգստացնող, թմրեցնող ազդեցություն (բարբիտուրատներ և այլն) կարող են գումարային կերպով վատթարացնել վիճակը, փոքրացնել վերականգնման հավանականությունը։ Դա վերաբերում է նաև այնպիսի դեղամիջոցների, ինչպիսիք են ԳԱԿԹ-էրգիկները, օրինակ՝ գամմա-հիդրոքսիբութիրաթթուն կամ գլուտամատային անտագոնիստները, օրինակ՝ ֆենցիկլիդինը կամ կետամինը։
Ռիսկի գործոններ
Օփիոիդները մետաբոլիզի են ենթարկվում լյարդում, այնուհետև արտազատվում մեզով և յուրաքանչյուր օփիոիդ հնարավոր է մետաբոլիզվում է տարբեր P450 ֆերմենտների միջոցով ։ Պայմանավորված CYP գեների սուպերընտանիքի տարբեր անհատների մոտ դիտվող պոլիմորֆիզմով՝ դեղորայքի նկատմամաբ թերապևտիկ արձագանքը կարող է տարբեր լինել ։ Օփիոիդները լյարդում ընթացող բիոտրանսֆորմացիայի միջոցով կարող են ենթարկվել կամ ապաակտիվացման կամ ակտիվացման ։ Օրինակ, մեթադոնը առաջնային փոխանակման է ենթարկվում լյարդային CYP3A4 ֆերմենտով, որը հանգեցնում է ապաակտիվ մետաբոլիտի առաջացմանը ։ Մինչդեռ, կոդեինը ի սկզբանե հանդիսանալով ապաակտիվ նախադեղ՝ փոխանակման ենթարկվելով CYP2D6 ֆերմենտով վեր է ածվում ակտիվ մետաբոլիտ մորֆինի, որն արդեն ընդունակ է թողնելու ցավազրկող ազդեցություն ։ Այն անհատների մոտ, ովքեր ունեն CYP2D6 ֆերմենտի թույլ մետաբոլիզող ֆենոտիպ, կոդեինի անզգայացնող ազդեցությունը կարող է թույլ դրսևորվել, իսկ գերարագ մետաբոլիզող ֆենոտիպի առկայության դեպքում, կարող են զարգանալ գերդոզավորման կողմնակի ազդեցություններ ։
Մեխանիզմ
Գլխուղեղի մնայուն վնասումը գլխուղեղային հիպօքսիայի կամ օփիոիդ-խթանված նյարդատոքսիկության հնարավոր հետևանք է ։ Օփիոիդները մյու և դելտա ընկալիչների միջոցով ընկճում են ուղեղաբնի քեմոընկալիչները ։ Օփիոիդները կապվում են օփիատային ընկալիչներին, որոնք թե՛ էնդոգեն օփիատային համակարգի և թե՛ կենտրոնական նյարդային համակարգի այլ նեյրոտրանսմիտերային համակարգերի մաս են հանդիսանում, փոփոխում ինչպես դրդող ազդեցությամբ, օրինակ՝ դոպամին, գլուտամատ, այնպես էլ ընկճող ազդեցությամբ, օրինակ՝ ԳԱԿԹ, նեյրոտրանսմիտերների արտազատումը։ Շնչառության կարգավորման հարցում գլխավոր դրդող ազդեցությամբ նեյրոմեդիատոր է գլուտամատը, իսկ գլխավոր ճնշող նեյրոմեդիատոր՝ ԳԱԿԹ-ը ։ Օփիոիդներով ինդուկցված շնչառության ընկճումը՝ իր մահացու հետևանքներով պայմանավորված, դրանց՝ որպես ցավազրկող կիրառման հիմնական սահմանափակող գործոններից մեկն է ։ Տարբեր անհատների շրջանում օփիոիդները տարբերվում են իրենց մետաբոլիզմի արագությամբ։ Մետաբոլիզմի արագության տարբեր լինելը կարող է պայմանավորված լինել գենետիկական գործոններով, իսկ օփիատների նկատմամաբ տոլեռանտությունը կարող է որոշել գերդոզավորման ռիսկը ։
Կանխարգելում
Օփիոիդներով գերդոզավորումը հաճախ հնարավոր է կանխարգելել ։ Հստակ ուղեցույցերի առկայությունը անհետաձգելի բժշկության աշխատակիցների համար կարող է կրճատել օփիոիդների նշանակումը այն անհատներին, ովքեր դրսևորում են թմրադեղերից կախվածություն ունենալու վարք կամ նախկինում օգտագործել են թմրադեղեր ։ Թմրադեղերից կախվածություն ունենալու վարքագիծը ներառում է կպչյունություն կամ անհամբերություն դրսևորելը, երբ հերթը հասնում է դեղորայք ստանալուն, բազմաթիվ ցավազրկողներ պահանջելը, անհամապատասխան ֆիզիոլոգիական դրսևորումներ ունենալը և այլն ։ Կան սահմանափակ քանակությամբ ապացուցողական հիմքեր, այն մասին, որ բուժումը երկարաձգված արտազատմամբ կամ երկարատև ազդեցությամբ միջոցներով կարող է մեծացնել անկանխատեսելի գերդոզավորման առաջացման ռիսկը, ի համեմատ կարճատև ազդեցությամբ միջոցների ։ Ցանկալի է ռուտին կերպով սկրինինգային թեստերի անցկացումը, ինչպիսիք են, օրինակ՝ CAGE-AID և Drug Abuse Screening Test (DAST-10)՝ մեծահասակների, և CRAFFT՝ 14-18 տարեկանների համար նախատեսված ։
Օփիատային կախվածությամբ անհատների համար՝ ովքեր ունեն գերդոզավորման զարգացման ավելի բարձր ռիսկ, կան հնարավոր մի քանի դեղորայքային-օժանդակող բուժման եղանակներ ։ Բուժման ընտրությունը կախված է մի քանի գործոններից, ինչպիսիք են անհատի նախընտրությունը, եղանակի հասանելիությունը և բուժման պատմությունը ։ Դեղորայքային-օժանդակող բուժման բաղադրիչ կարող են լինել օրինակ՝ բուպրենորֆինը(նալոքսոնով կամ առանց), նալտրեքսոնը և մեթադոնը ։ Առկա են նաև որոշ ապացույցներ հասարակական-կրթական և նալոքսոնի հասանելիության ապահովման ծրագրերի իրականացման արդյունավետության վերաբերյալ ։ Դեղորայքային և վարքագծային թերապիայի համակցումը բարձրացնում է դրական արդյունքի հավանականությունը և նվազեցնում գերդոզավորման առաջացման ռիսկը։
Բուժում
Օփիոիդներով գերդոզավորման պարագայում ցուցված է հնարավորինս շուտ կենսական կարևոր ֆունկցիաների ապահովում և նալոքսոնի օգտագործում։ Օփիոիդներով գերդոզավորման ժամանակ նալոքսոնը էֆեկտիվ է ոչ միայն ախտանշանների վերացման համար, այլև պատճառական գործոնի վրա ազդեցությամբ ։ Ի համեմատ մեծահասակների, երեխաներին, հաճախ, նալոքսոնի ավելի մեծ դոզա է անհրաժեշտ լինում՝ յուրաքանչյուր կգ քաշի համար նախատեսված ։
Նմանատիպ դեղորայք օգտագործողներին և նրանց խնամակալներին նալոքսոնով ապահովելու ծրագրերը խրախուսելի են ։ ԱՄՆ-ում 2014 թվականի տվյալներով, 25,000 և ավելի գերդոզավորման ընթացք է հնարավոր եղել բեկել ։ Խոստումնալից է նաև ոստիկանության և հրշեջ ծառայության աշխատակիցների շրջանում օփիոիդներով գերդոզավորման ժամանակ նալոքսոնի օգտագործման վերաբերյալ վերապատրաստման ծրագրերի իրականացումը ։
Էմիդեմիոլոգիա
ԱՄՆ-ում 2017 թվականին դիտված գերդոզավորմամբ պայմանավորված ավելի քան 70,200 մահվան դեպքերից ավելի քան 47,600-ի պարագայում առկա է եղել օփիոիդների ներգրավվածություն ։ Այն գերազանցել է 2016 թվականի ցուցանիշը, երբ դիտվել է 64,000 գերդոզավորմամբ պայմանավորված մահվան դեպք, որից, 42,000-ը եղել են օփիոիդների ներգրավվածությամբ ։ 2016թ․-ին հինգ ամենաբարձր գերդոզավորմամաբ պայմանավորված մահացության ցուցանիշով նահանգներն են եղել Վեսթ Վիրջինիան(52.0։100,000), Օհայոն(39.1։100,000), Նյու Համփշիրը(39.0։100,000), Փենսիլվանիան(37.9։100,000) և քենթաքին(33.5։100,000) ։
Լուսաբանվածություն
Թմրադեղերի չարաշահման և հոգեբանական առողջության ծառայությունների վարչությունը տարեկան հյուընկալում է առողջապահական միջոցառում հայտնի որպես ազգային կանխարգելման շաբաթ։ Յուրաքանչյուր մայիս ամսվա երրորդ շաբաթը, նրանք քաջալերում են հանրությանը ողջ երկրով մեկ միավորվել, դրական հոգեբանական ու վարքային առողջության և կանխարգելիչ միջոցառումների կիրառման կարևորության վերաբերյալ պատմություններով կիսվելու համար ։ Նրանք նաև հովանավորում են <<վերականգնման ամիս>> միջոցառումը յուրաքանչյուր սեպտեմբեր։ Այն նպատակ ունի բարձրացնելու տեղեկացվածությունը խնդրի վերաբերյալ և պատվելու նրանց ովքեր բուժվել են՝ հղելով դրական ուղերձ, որ կանխարգելումը և բուժումն արդյունավետ են ։
Արտաքին հղումներ
Կատեգորիա:Անհետաձգելի բուժօգնություն Կատեգորիա:Մահվան պատճառներ Կատեգորիա:Ափիոնատիպ նյութեր
Գյոլլար (լճակ)
Գյոլլար, լճակ Հայկական լեռնաշխարհում, Կարսի սարահարթում, Կաղզվան գյուղաքաղաքից 14-15 կմ հյուսիս-արևմուտք, Կզըլվերան գյուղից ոչ հեռու ։
Ծանոթագրություններ
Կատեգորիա:Թուրքիայի լճեր Կատեգորիա:Կարսի մարզ
Մորո դ'Օրո
Մորո դ'Օրո (Morro d’Oro), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 3468 մարդ, բնակչության խտությունը կազմում է 123 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 64020, հեռախոսային կոդ՝ 085:
Կոմունայի հովանավորն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։
Ժողովրդագրություն
Բնակչություն
Արտաքին հղումներ
Կատեգորիա:Իտալիայի բնակավայրեր
Լոթա Ֆաուստ
Լոթա Ֆաուստ (Lotta Faust,  ), ամերիկացի դերասանուհի, երգչուհի և պարուհի Բրուքլինից ։ Օսկար Ուայլդի «Սալոմե» պիեսի մոտիվներով Սալոմե պարի մեկնաբանության կատարող ։
Սովորել է Բրուքլինի պետական դպրոցում։ Հանրախանութում աշխատել է որպես գանձապահ։ Թատրոնում առաջնաելույթ է ունեցել 16 տարեկան հասակում ։
Դերասանուհի
Դերասանուհին ժողովրդականություն է ձեռք բերել այն բանից հետո, երբ նա խաղացել է«Կախարդը Օզ երկրից» բեմադրությունում (1904-1905), որտեղ կատարել է Sammy երգը։ Դրանից հետո նա մտել է Ջո Ուեբերի թատերախումբ և երևացել է «Wonderland» (1905) բեմադրությունում։ Ավելի ուշ մասնակցել է «The White Hen» (1907) պիեսի քասթինգին, որը բեմադրել է Լյուիս Մանը Casino Theatre-ում, 39 փողոցում ։
1907 թվականին մտել է Լյու Ֆիդսա թատերախմբի կազմի մեջ և 1908 թվականին մասնակցել է «The Girl Behind The Counter» (1907-1908) «The Mimic World » և «The Midnight Sons» ներկայացումներին (1909 թվական) ։ Լոթայի ելույթների մեծ մասը տեղի է ունեցել «Շուբերտ» թատրոնում ։
Վոդևիլներ
Ֆաուստի առաջնաելույթը որպես վոդևիլ կատարող տեղի է ունեցել Casino Theatre-ում, երբ նա կատարել է նաև կեկուոկի պարը։ 1900 թվականի ապրիլին այս պարում նրա զուգընկերն է դարձել Ֆրենկ Բերնարդը ։ 1908 թվականի օգոստոսին նա ելույթ է ունեցել Casino Theatre-ում ։ Հարցազրույցներից մեկում դերասանուհին խոստովանել է, որ չգիտեր Սալոմեի աստվածաշնչյան պատմությունը։ Սալոմեի պարը նա յուրացրել է Ուայլդի բեմականացման շնորհիվ։ Նա նաև խոստովանել է, որ պարի կատարման ընթացքում նա իրեն զգացել է տասնչորսամյա Սալոմե և զգացել է սարսափ և հիացմունք իր ելույթի ժամանակ։ Սալոմեի պարը այդ  ժամանակ կատարում էին նաև Եվա Թանգուեյը, Վերա Օլքոթը, Գերտրուդ Հոֆմանը ։ Ֆաուստը դրանից հետո կենտրոնացել է վոդևիլների վրա, որը օգնում էր նրան բացահայտել իր երգեցողական տաղանդը ։
Անձնական կյանք
Երկու անգամ ամուսնացել է։ Դերասանուհու առաջին ամուսինը եղել է երաժշտական տնօրեն Պոլ Շինդլերը, որից ամուսնալուծվել է 1902 թվականին։ Երկրորդ ամուսինը եղել է երգիչ և կատակերգու Ռիչարդ Լինգը ։ Ամուսնությունների միջև ընկած ժամանակահատվածներում Ֆաուստը հայտնի է եղել տղամարդկանց շրջանում։ Ջոն Բերիմորը հիշում է, որ նրա հետ պարելու ժամանակ աշխատել է «բռնել նրան թիկունքից», քանի որ Ֆաուստը գերադասում էր հագնել երկար զգեստներ՝ մեջքի հատվածում բացվածքով։
Վախճան
Մահացել է 1910 թվականի հունվարին Նյու-Յորքի հիվանդանոցում։ Մահվան պատճառը դարձել է թոքաբորբը, որը նար մոտ զարգացել է դրանից մի քանի շաբաթ առաջ տարած վիրահատությունից հետո։ Նախքան հիվանդությունը խաղացել է «The Midnight Sons» բեմադրությունում։ Իր մահվանից առաջ նա բաժանվել է Լինգից ։
Դերասանուհու մահվան պահին նրա կողքին եղել է նկարիչ Մալկոլմ Ա․ Շտրաուսը, որն ապրում էր Մանհեթենում։ Նա նկարել և ստորագրել է Ֆաուստի հետմահու դիմանկարը։ Նկարի վաճառքից ստացված գումարը փոխանցվել է դերասանուհու ծնողների հաշվին ։
Ուրուկարա
Ուրուկարա (Urucará), համայնք Բրազիլիայում՝ Ամազոնաս նահանգի կազմում։ Գտնվում է Ամազոնաս նահանգի կենտրոնական մարզում։ Մտնում է Պարինտինս գավառի կազմի մեջ։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր
Գդրևետ (գետակ)
Գդրևետ, գետակ Հայկական լեռնաշխարհում, Ճորոխի ավազանում, Պահլավուն գետակի աջ օժանդակը ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Թուրքիայի գետեր
Բախսի (գետակ)
Ծանոթագրություններ
Կատեգորիա:Թուրքիայի գետեր Կատեգորիա:Ճորոխ գետի վտակներ
Սիրիայի մարզեր
Սիրիայի մարզեր, Սիրիայի Արաբական Հանրապետության վարչատարածքային բաժանման միավոր։ Սիրիան կազմված է 14 մարզերից («մուհաֆազա»)։ Մարզերը բաժանված են 65 գավառների, որոն էլ իրենց հերթին բաժանված են շրջանների։ Շրջանները կազմված են շրջկենտրոնից (քաղաք կամ ավան) և գյուղերից։
Տիգրան էֆենդի (դեղագործ)
Կենսագրություն
Ծնվել է 1873 թվականին, Սեբաստիա նահանգի կենտրոն Սե­բաս­տիա քաղաքում։ Բժշկական կրթություն է ունեցել և բժիշկ աշխատել։
1914 թվականին, Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և Սեբաստիայի հիվանդանոցին կից Կայադիբիի բուժարանում բժիշկ ծառայել՝ կապիտանի աստիճանով։
1917 թվականի հուն­վա­րի 2-ին սպանվել կամ մահացել է Սեբաստիայում՝ 44 տարեկանում։
Գրականություն
Կատեգորիա:Հայ բժիշկներ Կատեգորիա:1873 ծնունդներ Կատեգորիա:Սեբաստիա քաղաքում ծնվածներ Կատեգորիա:1917 մահեր Կատեգորիա:Հունվարի 2 մահեր Կատեգորիա:Առաջին համաշխարհային պատերազմի մասնակիցներ
Աիդա Ավետիսյան (գիտնական)
Աիդա Ավետիսի Ավետիսյան, քիմիկոս-օրգանիկ։ Քիմիական գիտությունների դոկտոր (1975), պրոֆեսոր (1976), Հայաստանի գիտությունների ազգային ակադեմիայի ակադեմիկոս (1996) ։ ԽՍՀՄ գյուտարար (1980)։
Կենսագրություն
Աիդա Ավետիսյանը ծնվել է Երևանում։ 1955 թվականին ավարտել է Երևանի թիվ 15 դպրոցը, 1960 թվականին՝ Երևանի պետական համալսարանի քիմիայի ֆակուլտետը։ 1961-1964 թվականներին եղել է Մոսկվայի ԽՍՀՄ ԳԱ Ն. Զելինսկու անվան ինստիտուտի ասպիրանտ։ 1964 թվականին պաշտպանել է թեկնածուական ատենախոսություն, 1968 թվականին ստացել է դոցենտի կոչում։ 1965-1967 թվականներին եղել Է ԵՊՀ քիմիայի ֆակուլտետի օրգանական քիմիայի ամբիոնի ասիստենտ, 1967-1975 թվականներին՝ դոցենտ, 1979-2000 թվականներին՝ օրգանական քիմիայի ամբիոնի վարիչ։ 1984 թվականից քիմիայի ֆակուլտետի դեկան։ 1975 թվականին պաշտպանել է դոկտորական ատենախոսություն, 1976 թվականին ստացել պրոֆեսորի կոչում, 1996 թվականին ընտրվել ՀՀ ԳԱԱ ակադեմիկոս։ 2005 թվականից ղեկավարել է քիմիայի ֆակուլտետում գործող գիտահետազոտական լաբորատորիան ։ Հանդիսացել է ՀՃԱ (1994), ճարտարագիտական (1999), էկոլոգիայի (1996) միջազգային, ՌԴ բնական գիտությունների (2000) ակադեմիաների անդամ։
Գործունեություն
Աշխատանքները վերաբերում են թթվածին, ազոտ, ծծումբ պարունակող տարացիկլային, այդ թվում մի շարք կենսաբանական ակտիվ միացությունների սինթեզին և հետազոտմանը, շրջակա միջավայրի պահպանման և հումքապահպանման գործընթացներին ։ Ստացել է մոդիֆիկացված պոլիվինիլպիրոլիդոն (արյան փոխարինիչ), հայտնաբերել հիդրազոնների ցիկլումով պիրազոլիդոնների ստացման նոր ռեակցիա։ Մշակել է կումարինների և թիոլակտամների ստացման եղանակ։
Ծանոթագրություններ
Կատեգորիա:Հայ քիմիկոսներ Կատեգորիա:ՀՀ ԳԱԱ ակադեմիկոսներ Կատեգորիա:ԵՊՀ քիմիայի ֆակուլտետի շրջանավարտներ Կատեգորիա:Քիմիական գիտությունների դոկտորներ Կատեգորիա:Հայ պրոֆեսորներ Կատեգորիա:Անանիա Շիրակացու մեդալակիրներ Կատեգորիա:Պողոսյան մրցանակի դափնեկիրներ Կատեգորիա:ԵՊՀ դասախոսներ Կատեգորիա:Հայ գյուտարարներ
Սեն Ռոմեն դ'Է
Սեն Ռոմեն դ'Է (Saint-Romain-d'Ay), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 973 մարդ, բնակչության խտությունը` 103.95 մարդ/կմ²։ Բնակավայրը զբաղեցնում է 9.36 կմ² տարածք։
Աշխարհագրություն
Գտնվում է Փարիզ քաղաքից 450 կմ հարավ-արևելք, Լիոն քաղաքից` 70 կմ հարավ, Պրիվա քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 646 աշխատունակ (15-64 տարեկան) բնակիչ, որոնցից ակտիվ էին 498-ը, իսկ ոչ ակտիվները` 148։ Ակտիվության ցուցանիշը կազմում է 77,1 %։ 498 աշխատունակ մարդկանցից աշխատել է 466 անձ (240 տղամարդ և 226 կին)։ Գործազուրկ են եղել 32 անձ (13 տղամարդ և 19 կին)։ 148 անաշխատունակներից 48-ը եղել են աշակերտներ կամ ուսանողներ, 64-ը` թոշակառուներ, իսկ 36-ը չեն աշխատել տարբեր պատճառներով ։
Իոաննիս Քսանթակիս
Իոաննիս Քսանթակիս (Ιωάννης Ξανθάκης, ), հույն աստղագետ ։
Կենսագրություն
Իոաննիս Քսանթակիսը ծնվել է 1904 թվականի նոյեմբերի 21-ին Հունաստանի Գիթիո քաղաքում։ Ավարտել է Աթենքի պետական համալսարանը։ 1924-1929 թվականներին աշխատել է Աթենքի աստղադիտարանում, 1929-1931 թվականներին՝ Աթենքի համալսարանում, իսկ 1931-1934 թվականներին տեղափոխվել է Ֆրանսիա և աշխատել Ստրասբուրգի աստղադիտարանում։
1940-1956 թվականներին եղել է Սալոնիկի Արիստոտելի համալսարանի աստղագիտության պրոֆեսոր։
1955 թվականին դարձել է Աթենքի ակադեմիայի անդամ և 1964 թվականին ստանձնել վերջինիս տնօրենի պաշտոնը։ 1959  թվականին հեռացել է պաշտոնից։
Իոաննիսի հիմնական աշխատությունները նվիրված են արեգակին և երկրային գործընթացների վրա դրա ազդեցությանը։ Նա ուսումնասիրել է նաև հյուսիս-հարավ ասիմետրիային և արեգակնային ակտիվության երևույթին։ Հետազատել է արեգակնային ակտիվության միջև ընկած հարաբերությունները և բաշկումը երկրային տարբեր գոտիների վրա։
Իոաննիսի այլ աշխատություններ վերաբերվում են մաթեմատիկական վերլուծությանը, դիրքային աստղագիտությանը, գեոդեզիային և այլն։ 1964 թվականին դառնալով Հունաստանի տիեզերական հետազոտությունների ազգային հանձնաժողովի նախագահ՝ Իոաննիսը ձեռնամուխ է լինում տիեզերքում հույն գիտնականների մասնակցությամբ ուսումնասիրությունների անցկացման։ 1957-1980 թվականներին գլխավորել է  Հունաստանի աստղագիտության և մաթեմատիկայի ազգային հանձնաժողովը։
Եղել է նաև Հունաստանի մաթեմատիկական միության նախագահ (1965-1972)։ Հեղինակել է «Աստղագիտություն» (1949-1955) վերնագրով քառահատոր ձեռնարկ, ինչպես նաև մաթեմատիկայի և հավանականությունների տեսության դասագրքեր։
Սարգիս Այվազյան
Սարգիս Ազատի Այվազյան, հայ նկարիչ, քանդակագործ։
Գործունեություն
1960-1970-ական թվականներին Պարույր Սևակի «Անլռելի զանգակատուն» պոեմի և Մեծ Եղեռնի թեմաներով ստեղծել է նկարաշարեր, «Սայաթ-Նովա», «Կոմիտաս», «Պարույր Սևակ», «Հովհաննես Շիրազ» և այլ դիմանկարներ, հայկական բնապատկերներ։
1976-1977 թվականներին կերտել է զորավար Անդրանիկի կիսանդրին, ծննդավայրում՝ հայրենական պատերազմում (1941-1945) զոհված համագյուղացիների հուշարձանը, 1988-1990 թվականներին՝ «Զորավար Անդրանիկ» պղնձակոփ, 16 մետր բարձրությամբ ձիարձանը (կանգնեցվել է ՀՀ Տավուշի մարզի Նավուր գյուղի մոտակա բլրի վրա) ։
Ծանոթագրություններ
Կատեգորիա:Հայ նկարիչներ Կատեգորիա:Հայ քանդակագործներ Կատեգորիա:1926 ծնունդներ Կատեգորիա:Փետրվարի 23 ծնունդներ
Ջեմս Գրինվուդ
Ջեմս Գրինվուդ (James Greenwood, ), բրիտանացի գրող և լրագրող, «Փոքրիկ շրջմոլիկը» վեպի հեղինակը։
Կենսագրություն
Ջեմս Գրինվուդը ծնվել է 1833 թվականին սովորական ծառայողի ընտանիքում։ Ապագա գրողն ուներ տասնմեկ եղբայր և քույր։ Երեք եղբայրները՝ Ֆրեդերիկը, Ջեմսը և Վոլտերը տպարանում գրելուց հետո սկսում են վարել ինքնուրույն կյանք։ Մի քանի տարի անց Ֆրեդերիկն ու Ջեմսը սկսում են համագործակցել թերթերի հետ, իսկ Վոլտերը հիվանդանում է տուբերկուլոզով և մահանում ։ Ֆրեդրիկն արդար ճանապարհով վերջապես հավաքում է գումար և դառնում մեծ թերթի խմբագիր։ Ջեմսը դառնում է գրող և լրագրող, ով գրում էր հրատապ թեմաներով։ Նա աշխատել է Pall Mall Gazette և Daily Telegraph թերթերում։ 19-րդ դարի 60-ական թվականներին Գրինվուդի անունը հայտնի դարձավ Անգլիայում, իր Լոնդոնի անտունների կացարանների մասին գրված չափածո ստեղծագործություններով։  Նրա ակնարկները տպագրվել են նաև այլ թերթերում և հասարակական լայն արձագանք ստացել։  Հոդվածներից մեկում նշվում է․ Գրինվուդի կողմից ներկայացված տեսարանը այնքանով էր սարսափելի, որ նա այդպիսի վատ պայմաններում անցկացրել է ընդամենը մեկ գիշեր, իսկ մեր հազարավոր անտուն հայրենակիցներն այդ նույն պայմաններում ստիպված են ապրել իրենց ամբողջ կյանքը։ Բացի այդ Գրինվուդը գրել է արվեստի ստեղծագործություններ։ 19-րդ դարի 50-ական թվականների վերջից մինչև 20-րդ դարի սկզբները նա հրատարակեց շուրջ 40 գրքեր։ 19-րդ դարի 60-ական թվականներին նա շատ սիրված էր նաև Ռուսաստանում։ Նրա վեպերը, պատմությունները և ակնարկները տպագրվել են թերթերում, ամսագրերում և առանձին հրատարակություններում։
Աշխատանքներ
Գրինվուդի աշխատանքների զգալի մասը հումորային են, կյանքի և երիտասարդների մասին։ Բնութագրել է արևադարձային երկրների՝ հատկապես Աֆրիկայի բնույթը, բնիկների կյանքն ու բարքերը։ Այս թեմայով աշխատանքների շարքին է պատկանում «Ռոբին Դևիջերի արկածները», որը նման է Դանիել Դեֆոյի «Ռոբինզոն Կրուզոյի արկածները» վեպին։ Ստեղծագործությունների մեկ այլ խմբին պատկանում են կենդանիների մասին պատմվածքներն ու վիպակները։ Նա գրել է մի խումբ պատմվածքներ, ակնարկներ, վեպեր, վիպակներ, որոնցում նկարագրված է Լոնդոնի կեղտոտ բնակիչների՝ աղքատների, գործազուրկների, մանր արհեստավորների մասին։